CELEX: 32010R0172
Language: hu
Date: 2010-03-01
Title: A Bizottság 172/2010/EU rendelete ( 2010. március 1. ) egy elnevezésnek a hagyományos különleges termékek nyilvántartásába történő bejegyzéséről (Prekmurska gibanica [HKT])

2.3.2010   
            
            
               HU
            
            
               Az Európai Unió Hivatalos Lapja
            
            
               L 51/11
            
         A BIZOTTSÁG 172/2010/EU RENDELETE
   (2010. március 1.)
   egy elnevezésnek a hagyományos különleges termékek nyilvántartásába történő bejegyzéséről (Prekmurska gibanica [HKT])
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a hagyományos különleges terméknek minősülő mezőgazdasági termékekről és élelmiszerekről szóló, 2006. március 20-i 509/2006/EK tanácsi rendeletre (1) és különösen annak 9. cikke (4) bekezdésének első albekezdésére,
   mivel:
   
               (1)
            
            
               Az 509/2006/EK rendelet 8. cikke (2) bekezdésének első albekezdésével összhangban és 19. cikkének (3) bekezdése alapján a Bizottság közzétette az Európai Unió Hivatalos Lapjában Szlovénia kérelmét a „Prekmurska gibanica” elnevezés bejegyzésére (2).
            
         
               (2)
            
            
               A Bizottsághoz nem érkezett az 509/2006/EK rendelet 9. cikke szerinti kifogás, ezért az említett elnevezést be kell jegyezni.
            
         
               (3)
            
            
               A kérelem az 509/2006/EK rendelet 13. cikkének (2) bekezdésében előírt oltalomra is vonatkozik. Helyénvaló a „Prekmurska gibanica” elnevezést ezen oltalomban részesíteni, mivel kifogás hiányában nem nyerhetett bizonyítást, hogy az elnevezést jogszerűen, közismerten és gazdaságilag jelentős módon, hasonló mezőgazdasági termékekre vagy élelmiszerekre használják,
            
         ELFOGADTA EZT A RENDELETET:
   1. cikk
   Az e rendelet mellékletében szereplő elnevezés bejegyzésre kerül.
   Az 509/2006/EK rendelet 13. cikkének (2) bekezdése szerinti oltalom alkalmazandó.
   2. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2010. március 1-jén.
      
         
            a Bizottság részéről
         
         
            az elnök
         
         José Manuel BARROSO
      
   
   
      (1)  HL L 93., 2006.3.31., 1. o.
   
      (2)  HL C 138., 2009.6.18., 9. o.
   
      MELLÉKLET
      Az 509/2006/EK rendelet I. mellékletében szereplő élelmiszerek:
      
         2.3. osztály.   Cukrászsütemények, kenyér, édes tészták, torták, kekszek és egyéb sütőipari termékek
      
      SZLOVÉNIA
      Prekmurska gibanica (HKT)
      A név használata kizárólagos.